Komisijos sprendimas
2001 m. kovo 30 d.
iš dalies keičiantis Tarybos direktyvos 95/70/EB, nustatančios būtiniausias Bendrijos priemones tam tikrų dvigeldžių moliuskų ligų kontrolei, nuostatas dėl nacionalinių dvigeldžių moliuskų ligų etaloninių laboratorijų sąrašo
(pranešta dokumentu Nr. C(2001) 978)
(tekstas svarbus EEE)
(2001/293/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1995 m. gruodžio 22 d. Tarybos direktyvą 95/70/EB, nustatančią būtiniausias Bendrijos priemones tam tikrų dvigeldžių moliuskų ligų kontrolei [1], ypač į jos 9 straipsnį,
kadangi:
(1) Tarybos direktyvos 95/70/EB 6 straipsnio 2 dalis nustato, kad Valstybės narės užtikrina, kad kiekvienoje iš jų būtų paskirtos nacionalinės etaloninės laboratorijos, kurios turėtų įrenginius bei ekspertus, galinčius atlikti šio straipsnio 1 dalyje minimus tyrimus.
(2) To paties straipsnio 3 dalis nustato, kad nukrypdamos nuo šio straipsnio 2 dalies, valstybės narės, kurios neturi nacionalinių laboratorijų, kompetentingų vykdyti minėtą užduotį, gali pasinaudoti kitos valstybės narės kompetentingos nacionalinės laboratorijos paslaugomis.
(3) Dvigeldžių moliuskų ligų nacionalinių etaloninių laboratorijų sąrašas yra nurodytas Direktyvos 95/70/EB C priede.
(4) Šį sąrašą reikia atnaujinti.
(5) Šiame sprendime numatytos priemonės atitinka Veterinarijos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Direktyvos 95/70/EB C priedas pakeičiamas šio sprendimo priedu.
2 straipsnis
Šis sprendimas skirtas valstybėms narėms.
Priimta Briuselyje, 2001 m. kovo 30 d.